**ชื่อโครงการ** โครงการฝึกอบรมคุณธรรม จริยธรรม แก่ผู้บริหาร สมาชิกสภาเทศบาล  
 และพนักงานของเทศบาล

**หน่วยงานที่รับผิดชอบ** เทศบาลตำบลหนองบัวโคก

-------------------------------------------------------------------------------------------------------------------------------------------------

**๑. หลักการและเหตุผล**

การบริหารงานและปฏิบัติงาน เพื่อมุ่งตอบสนองต่อความต้องการของประชาชนด้วยการบริหารที่รวดเร็ว ถูกต้อง เสมอภาค โปร่งใส และเป็นธรรม ไม่ทนต่อการทุจริตทั้งปวงและมีความละอายเกรงกลัวต่อการทุจริต จะต้องปลูกฝังค่านิยมและทัศนคติให้ผู้บริหาร สมาชิกสภาเทศบาล และพนักงานของเทศบาล เห็นถึงประโยชน์ส่วนรวม มีความรู้ ความเข้าใจ ยึดหลักคุณธรรม จริยธรรม นำหลักปรัชญาเศรษฐกิจพอเพียงมาใช้ในการบริหารงานและการดำเนินชีวิต สร้างจิตสำนึกและความตระหนักแก่บุคลากรทั้งข้าราชการ การเมือง ฝ่ายบริหาร ฝ่ายสภาเทศบาล และฝ่ายประจำให้มีความพร้อมในการปฏิบัติงาน ไม่ใช้ตำแหน่งหน้าที่หรืออำนาจในการแสวงหาประโยชน์แก่ตนหรือบุคคลใกล้ชิด ปฏิบัติหน้าที่รับผิดชอบของตนเองอย่างเป็นธรรมมีความซื่อสัตย์สุจริต มีความรับผิดชอบต่อความเสียหายเมื่อเกิดจาการปฏิบัติงานที่ผิดพลาด และผู้บริหารประพฤติปฏิบัติตนเป็นแบบอย่างที่ดีให้กับองค์กร สร้างภาพลักษณ์ที่ดีให้กับองค์กรจึงได้จัดทำโครงการนี้ขึ้น

**๒. วัตถุประสงค์**

๒.๑ เพื่อให้ผู้บริหาร สมาชิกสภาเทศบาล พนักงานและลูกจ้างเทศบาล มีคุณธรรมและจริยธรรม

๒.๒..เพื่อให้ผู้บริหาร สมาชิกสภาเทศบาล พนักงานและลูกจ้างเทศบาล ตระหนักถึงหน้าที่ความรับผิดชอบต่อส่วนรวมมากกว่าผลประโยชน์ส่วนตน ปฏิบัติหน้าที่ด้วยความถูกต้อง เป็นธรรมและโปร่งใส

**๓. เป้าหมาย**

**๓.๑ เป้าหมายเชิงปริมาณ**

- ผู้บริหาร สมาชิกสภาเทศบาล พนักงานและลูกจ้างเทศบาล เข้ารับการอบรมไม่น้อยกว่าร้อยละ 80

**๓.๒ เป้าหมายเชิงคุณภาพ**

- ผู้บริหาร สมาชิกสภาเทศบาล พนักงานและลูกจ้างเทศบาล มีคุณธรรมและจริยธรรมเพิ่มมากขึ้น

**๔. พื้นที่ดำเนินการ**

- ห้องประชุมขุนศรี ชั้น ๒ อาคารอเนกประสงค์ฯ เทศบาลตำบลหนองบัวโคก

**๕. วิธีดำเนินการ**

1. จัดบรรยายให้ความรู้ ปลูกฝังค่านิยมองค์กร เสริมสร้างคุณธรรม จริยธรรมให้แก่ผู้บริหาร สมาชิกสภาเทศบาล พนักงาน และลูกจ้างเทศบาล..............................................................................................  
 2. กิจกรรมการแบ่งกลุ่มฝึกปฏิบัติ นำเสนอผลงานกลุ่มในหัวข้อ “จิตสำนึกและความตระหนักในการปฏิบัติราชการตามอำนาจหน้าที่ให้บังเกิดประโยชน์สมแก่ประชาชน ทำได้อย่างไร”

**6...ระยะเวลาดำเนินการ**  เดือน มีนาคม 2561

- ๒ -

**7. งบประมาณในการดำเนินงาน** - เพื่อเป็นค่าใช้จ่ายโครงการฝึกอบรมคุณธรรม จริยธรรม แก่ผู้บริหาร สมาชิกสภาเทศบาลและพนักงาน จำนวน 3,500 บาท ดังนี้

7.๑ ค่าวิทยากร 3 ชั่วโมงๆละ 600 บาท รวมเป็นเงิน 1,800 บาท

7.๒ ค่าอาหารว่างและเครื่องดื่มผู้เข้ารับการอบรม รวมเป็นเงิน 1,350 บาท  
 จำนวน 54 คนๆละ 25 บาท X 1 มื้อ

7.๓ ค่าป้ายโครงการ ๑ ป้ายๆละ 350 บาท

รวมเป็นเงินทั้งสิ้น (สามพันห้าร้อยบาทถ้วน) 3,500 บาท

**หมายเหตุ** ทุกรายการสามารถถัวเฉลี่ยจ่ายได้  
  
**8. ผู้รับผิดชอบโครงการ**

- งานนิติการ สำนักปลัดเทศบาล

**9. ตัวชี้วัด / ผลลัพธ์**

9.๑ ผู้บริหาร สมาชิกสภาเทศบาล พนักงานและลูกจ้างเทศบาล มีคุณธรรมและจริยธรรมเพิ่มขึ้น

9.2 ผู้บริหาร สมาชิกสภาเทศบาล พนักงานและลูกจ้างเทศบาล ได้รับการส่งเสริมคุณธรรมจริยธรรม เกิดการพัฒนาจิตใจ พัฒนาตนให้มีความตระหนักในหน้าที่ความรับผิดชอบต่อส่วนรวมมากกว่าประโยชน์ส่วนตน ปฏิบัติหน้าที่ด้วยความถูกต้อง เป็นธรรมและโปร่งใส

**๑0. ผู้จัดทำโครงการ**

(ลงชื่อ) ผู้เขียนโครงการ/ผู้เสนอโครงการ

(นางสาวอโณทัย คำนาค)

หัวหน้าสำนักปลัด

**๑1. ผู้เสนอโครงการ**

(ลงชื่อ) ผู้เห็นชอบโครงการ

(นายพยุงศักดิ์ อธินันท์)

ผู้อำนวยการกองช่าง รักษาราชการแทน  
 ปลัดเทศบาลตำบลหนองบัวโคก

- ๓ -

**๑2. ความเห็นของผู้ให้ความเห็นชอบโครงการ**

----------------------------------------------------------------------------------------------------------------------------------------------------------------------------------------------------------------------------------------------------

(ลงชื่อ) ผู้ให้ความเห็นชอบโครงการ

(นายชลชิต ศรีโยธี)

รองนายกเทศมนตรี

**๑3.** **ความเห็นของผู้อนุมัติโครงการ**

----------------------------------------------------------------------------------------------------------------------------------------------------------------------------------------------------------------------------------------------------

(ลงชื่อ) ผู้อนุมัติโครงการ

(นายวิชัย ประภากรแก้วรัตน์)

นายกเทศมนตรีตำบลหนองบัวโคก